સામગ્રી: જોકે, બૉમ્બે હાઈકોર્ટના જસ્ટિસ રંજિત મોરે અને ભારતી ડાંગરની બૅન્ચે આગામી આદેશ સુધી નવલખાની ધરપકડની રોકની સમયસીમા વધારી દીધી છે.

નવલખાની સાથે અન્ય ઘણા કાર્યકરો નક્સલીઓ સાથેના સંબંધોના કેસનો સામનો કરી રહ્યા છે.

નવલખાએ આ મામલે કોર્ટમાંથી એફઆઈઆર ખતમ કરાવવાની અરજી કરી છે. નવલખા દેશના જાણીતા પત્રકાર અને માનવાધિકાર કાર્યકર છે.

બુધવારે નવલખા પર પોલીસ ઉગ્રવાદી સંગઠન સાથે સંબંધ હોવાના આરોપ મૂકી રહી હતી ત્યારે બીજી તરફ લોકસભામાં ગૃહમંત્રી અમિત શાહ આતંકવાદવિરોધ બિલના સમર્થનમાં 'અર્બન નક્સલ' કહીને નિશાન સાધી રહ્યા હતા.

'અર્બન નક્સલ' ટર્મનો ઉપયોગ સત્તાધારી ભાજપ નવલખા જેવા કાર્યકરો માટે કરતો રહે છે.

ગૌતમ નવલખા પર પુણે પોલીસનો ઉગ્રવાદી સંગઠન સાથે સંપર્ક રાખવાનો આરોપ અને એ જ દિવસે લોકસભામાં અનલૉફુલ ઍક્ટિવિટીઝ (પ્રિવેન્શન) ઍમેન્ડમૅન્ટ બિલ 2019નું લોકસભામાં પાસ થવું એક સંયોગ જોઈ શકે છે.

પણ વિપક્ષે આ બિલને લઈને ઘણી ચિંતાઓ વ્યક્ત કરી છે.

જો આ વિધેયક રાજ્યસભામાં પાસ થઈ જાય તો કેન્દ્ર સરકારને ન માત્ર કોઈ સંગઠનને આતંકવાદી જાહેર કરવાની તાકાત મળશે, પરંતુ કોઈ વ્યક્તિને પણ આતંકવાદી જાહેર કરી શકશે.

ગંભીર સવાલ

એ વ્યક્તિ જો આતંકવાદી ગતિવિધિઓને પ્રોત્સાહિત કરતી હોય કે તેમાં સામેલ હોય તો સરકાર તેને આતંકવાદી જાહેર કરી દેશે. પરંતુ આ પ્રક્રિયા કેટલી તટસ્થ હશે એ ગંભીર સવાલ છે.

આ બિલના દુરુપયોગને લઈને વિપક્ષ કૉંગ્રેસ અને અન્ય પક્ષોએ સવાલ કર્યા તો લોકસભામાં ગૃહમંત્રી અમિત શાહે જવાબમાં કહ્યું કે સરકારની પ્રાથમિકતા આતંકવાદને જડમૂળથી નાબૂદ કરવાની છે.

શાહે કહ્યું કે કોઈ સંગઠન પર પ્રતિબંધ લાદે તો તેની સાથે સંકળાયેલા લોકો અન્ય આતંકવાદી સંગઠન માટે કામ કરવા લાગે છે.

શાહે વધુમાં કહ્યું, ''અહીં એ જોગવાઈની જરૂર છે જેના માધ્યમથી કોઈ વ્યક્તિને આતંકવાદી જાહેર કરી શકાય.''

''અમેરિકા, પાકિસ્તાન, ચીન, ઇઝરાયલ અને યુરોપીય યુનિયનમાં પણ આ જોગવાઈ છે. બધાએ આતંકવાદની વિરુદ્ધ આ જોગવાઈ બનાવી રાખી છે.''

શાહે કહ્યું કે ઇન્ડિયન મુજાહિદ્દીનના યાસિન ભટકલને આતંકવાદી જાહેર કર્યો હોત તો તેની પહેલાં જ ધરપકડ કરાઈ હોત અને 12 બૉમ્બબ્લાસ્ટ ન થાત.

ગૃહમંત્રીએ કહ્યું કે આતંકવાદ લોકોના વિચારમાં હોય અને બાદમાં સંગઠન બને છે. આથી વ્યક્તિને આતંકવાદી જાહેર કરવી જરૂરી છે.

વિધેયકનો વિરોધ

એનસીપીનાં સુપ્રિયા સુલેએ આ બિલ પર સવાલ ઉઠાવ્યો તો અમિત શાહે કહ્યું, ''સામાજિક કાર્યોના નામ પર...\nઅગાઉની સામગ્રીનો સારાંશ નીચે મુજબ કરી શકાય છે:
પુણે પોલીસે બુધવારે આરોપ લગાવ્યો કે સામાજિક કાર્યકર ગૌતમ નવલખા અને નક્સલી સમૂહોનો હિજ્બ-ઉલ-મુજાહિદ્દીન અને કાશ્મીરના અલગાવવાદી સાથે સંપર્ક રહ્યો છે.